Events - Kry Engels onder die knie
Begin: 16/08/2022, 09:00
Einde: 06/09/2022, 10:00
Hierdie praktiese en interaktiewe kursus, aangebied deur die Taalsentrum se Kommunikasielab, fokus op die fynere vaardighede wat vir doeltreffende kommunikasie in geskrewe en veral gesproke Engels nodig is. As jy selfbewus is wanneer jy voor ander moet Engels praat, dan is hierdie kursus vir jou!
In hierdie kursus, sal jy:
· tegnieke leer wat jou sal help om jou boodskap akkuraat en selfversekerd oor te dra – nie net by die werk nie, maar ook in 'n breër sosiale konteks
· die fynere vaardighede vir doeltreffende kommunikasie in Engels leer
· belangrike Engelse taalbeginsels hersien en jou woordeskat uitbrei
'n Sertifikaat van bevoegdheid sal na die suksesvolle voltooiing van die kursus uitgereik word.
Wie kan dit bywoon en watter loopbaanvoordele hou dit in?
Hierdie intreevlakkursus is vir jou bedoel as Engels jou tweede of derde taal is. As jy voel dat jy in jou werksplek en sosiale omgewing met meer selfvertoue in Engels wil kommunikeer, dan gaan jy baie baat vind by hierdie praktiese kursus.
Hierdie kursus open voordat die eerste regstreekse aanlyn sessie plaasvind en sluit lank ná die laaste regstreekse aanlyn sessie. Dit gee jou genoeg tyd om jou SUNOnline teenwoordigheid te aktiveer voordat die eerste regstreekse aanlyn sessie plaasvind.
(09:00 tot 11:00) Skryf in voor
10 Augustus tot 20 September 16, 23 en 30 Augustus, en 6 September 26 Julie
· twee ure per week op 'n regstreekse aanlyn sessie
· ±agt ure per week op leeswerk, of om take of vasvra-take, aktiwiteite en opdragte op eie stoom te voltooi
Klik hier https://bit.ly/2022_ENGL_Infopage_forms en voltooi die vorm indien jy belangstel om hierdie kursus by te woon. Ons sal jou kontak met die skakel om in te skryf.
Skakel met Michelle Pieters vir meer besonderhede by michellep@sun.ac.za of 021 808 2812. Jy kan ook jou spesifieke kortkursus- en ontwikkelingsbehoeftes met ons bespreek. Doen gerus navraag oor beskikbare kortkursusse, datums en die moontlikheid van pasgemaakte kursusse.​